**Njoftim per konsultim publik**

**Këshilli i Bashkisë Elbasan**

**Titulli**: Mbledhja e rekomandimeve per prioritetet e komunitetit per projekt buxhetin afatmesem 2025 – 2027, Buxhetin 2025, dhe per Paketen Fiskale 2025.

**Propozuesi**: Projekt aktet jane propozuar nga Ekzekutivi/Kryetari i Bashkise, Z. Gledian Llatja

**Sqarime për projekt aktin**: ***Nevojat e komunitetit për përmirësimin e shërbimeve publike bazuar në buxhetin ‘25-‘27***

**Kalendari i konsultimit**: Konsultimi publik do te realizohet në datat si më poshtë:

|  |  |  |  |  |  |
| --- | --- | --- | --- | --- | --- |
| **Nr.** | **BASHKIA ELBASAN** | **LAGJA/NJËSIA ADMINISTRATIVE** | **ORA** | **DATA** | **VENDI I TAKIMIT** |
| 1 | Elbasan | Gjinar + Zavalinë | 10:00 | 08/10/2024 | Pranë Njësisë Administrative |
| 2 | Elbasan | Shushicë | 12:30 | 08/10/2024 | Pranë Njësisë Administrative |
| 3 | Elbasan | Rajoni 1 | 17:00 | 08/10/2024 | Luigj Gurakuqi |
| 4 | Elbasan | Rajoni 2 | 18:30 | 08/10/2024 | Onufri |
| 5 | Elbasan | Tregan | 10:00 | 09/10/2024 | Pranë Njësisë Administrative |
| 6 | Elbasan | Shirgjan | 11:30 | 09/10/2024 | Pranë Njësisë Administrative |
| 7 | Elbasan | Gjergjan | 13:00 | 09/10/2024 | Pranë Njësisë Administrative |
| 8 | Elbasan | Rajoni 3 | 17:00 | 09/10/2024 | Jorgji Dilo |
| 9 | Elbasan | Funar | 10:00 | 10/10/2024 | Pranë Njësisë Administrative |
| 10 | Elbasan | Bradashesh + Gracen | 12:30 | 10/10/2024 | Pranë Njësisë Administrative |
| 11 | Elbasan | Papër | 13:30 | 10/10/2024 | Pranë Njësisë Administrative |
| 12 | Elbasan | Rajoni 4 | 17:00 | 10/10/2024 | Pranë Lagjes |
| 13 | Elbasan | Labinot Mal | 10:00 | 11/10/2024 | Pranë Njësisë Administrative |
| 14 | Elbasan | Labinot Fushë | 13:00 | 11/10/2024 | Pranë Njësisë Administrative |
| 15 | Elbasan | Rajoni 5 | 17:00 | 11/10/2024 | Pranë Lagjes |
| 16 | Elbasan | Rajoni 6 | 18:30 | 11/10/2024 | Imelda Lambertini |
| 17 | Elbasan | Klubi Shumëspotësh | 10:00 | 14/10/2024 | Pallati i Sportit |
| 18 | Elbasan | Rinia | 12:00 | 14/10/2024 | Parku Rinia |
| 19 | Elbasan | Af Elbasani | 14:00 | 14/10/2024 | Sporti i Vjetër |
| 20 | Elbasan | Biznesi | 11:00 | 15/10/2024 | Salla Multifunksionale |

**Banorët do të kenë mundësi të konsultojnë dokumentat në lidhje me çështjet për diskutim në linkun e mëposhtëm:**

<https://search.app/RZGUQ6mXjYLAwTmh7>

**Pjesëmarrës:**

* **Nga ana e Bashkisë dhe e këshillit bashkiak**: Anëtarët e Keshillit Bashkiak, Përfaqësues nga ekzekutivi , Anëtarët e Komisionit te Ekonomisë dhe Financës të Këshillit të Bashkisë, Kryetarja e Aleancës së Grave Këshilltare, Koordinatori për Njoftimin dhe Konsultimin Publik, Zyra e Financës së Bashkisë,
* **Nga komuniteti**: Banorët e qytetit të Elbasanit, banorë dhe përfaqësues nga NJA, kryetarët e fshatrave, përfaqësues nga institucionet, përfaqësues nga biznesi, përfaqësues nga grupe të margjinalizuara, OJF, etj

-**Forma e konsultimit:**Takim publik

|  |  |
| --- | --- |
| Qëllimi i këshillimit publik | 1. Evidentimi i nevojave te komunitetit per permiresimin e sherbimevepublike bazuar ne buxhetin e 25-27 |
| Përshkrimi i çështjeve që trajton projekt buxheti afatmesëm | Miratimi i projekt buxhetit afatmesëm është një vendim i rëndësishëm që merret nga Këshilli i Bashkisë, pasi përcakton fondet që do të përdoren për të gjitha shërbimet / funksionet e ushtruara nga Bashkia dhe performancën e tyre. Këshilli i Bashkisë duhet të sigurohet që fondet publike shkojnë për përmirësimin e shërbimeve që ofrohen nga Bashkia për komunitetin dhe adresojnë nevojat e tyre, brenda kapaciteteve financuese të Bashkisë. Për këtë, Këshilli i Bashkisë do të organizoje këtë konsultim publik për të marrë mendimin dhe sugjerimet e qytetarëve për mënyrën se si janë përdorur fondet gjatë vitit 2024, nivelin e arritjes së objektivave të shërbimeve, si dhe listën me shërbime / funksioneve nga e cila komuniteti përzgjedh ato shërbime për të cilat mendon se bashkia duhet të shpenzojë më shumë gjatë tre viteve të ardhshme. |
| Pyetjet që ngre Këshilli ndaj publikut | Këshilli i Bashkisë është i interesuar të marrë opinionin e komunitetit në lidhje me cështjet si vijon :   1. A jeni dakort me mënyrën si janë shpenzuar paratë? 2. Cilat jane nevojat tuaja per te cilat duhen permiresuar sherbimet nga ana e Bashkise? 3. Cilat janë shërbimet prioritare për të cilat bashkia duhet të shpenzojë më shumë fonde publike gjatë periudhës 2025 – 2027? 4. Për cilin shërbim publik jeni më të kënaqur? 5. Tjetër |
| Shpjegim të procesit që do ndjekë dhe veprimet qe do të ndërmarrë Këshilli për të shqyrtuar rekomandimet nga publiku deri në marrjen e vendimit | Pas mbledhjes së rekomandimeve, Këshilli i Bashkisë do të ndjekë hapat si vijon:   1. Realizimin nga ana e Sekretariatit të Këshillit i një Përmbledhje të Rekomandimeve dhe rezultateve të plota të takimit që përfshin të gjitha mendimet dhe propozimet që do të vijnë nga komuniteti dhe bërja publike e kësaj Përmbledhje; 2. Dërgimi i kësaj Përmbledhje Rekomandimesh Kryetarit të Bashkisë, Komisionit të Ekonomise dhe Financës, taksave dhe tarifave dhe çdo këshilltari të bashkisë; 3. Shqyrtimi nga ana e komisionit të ekonomisë dhe financës, taksave dhe tarifave (**mbledhja e komisionit është e hapur për publikun sipas datave të parashikuara në kalendar)** të cdo rekomandimi dhe të opinionit të Kryetarit të Bashkisë; 4. Marrja e vendimit për rekomandimet që do të përfshihen në projekt buxhetin afatmesëm dhe projekt buxhetin vjetor. Vendimi i bashkëngjitet dokumentit të projekt buxhetit afatmesëm dhe projekt buxhetit vjetor; 5. Diskutimi dhe miratimi i aktit në **seancën e hapur** të Mbledhjes së Këshillit; 6. **Informimi i komunitetit,** për marrjen në konsideratë të rekomandimeve ose për mosmarrjen në konsideratë dhe arsyet e mosmarrjes në konsideratë të tyre; 7. **Publikimi** i aktit në faqen e Këshillit të Bashkisë dhe në tabelat e informimit; 8. **Njoftimi** i administratës për aktin e miratuar; 9. **Monitorimi** i zbatimit të tij. |
| Ndryshimet kryesore dhe/ose alternativat e mundshme | Opsionet e mundshme janë për t’u shqyrtuar nga ana e Këshillit tone :  Ndryshime në alokimin e fondeve për programe të caktuara me qëllim përmirësimin e shërbimeve të ofruara nga Bashkia. |
| Kontaktet dhe afatet e degimit te komenteve, rekomandimeve, verejtjeve | Sugjerimet janë të mirëpritura deri më datë 25 Nëntor 2024, në adresen e email:  [albapapa87@gmail.com](mailto:albapapa87@gmail.com) |
| Data e publikimit | 04.10.2024 |